cyanic-selkie/wikianc huggingface dataset:
சிலேடை
யாழ்ப்பாணத்தின் ஊர்ப் பெயர்களைக் கொண்ட ஒரு சிலேடை
கடம்பு பூக்களாலான மாலையணிந்த உனது மார்பகத்தில், இடைவெளி எதுவுமில்லாமல் என்னை அணைத்துக் கொள்ளென்று,
பல கண்ணீர்த் துளிகளை சொரிந்த வண்ணம் இறைஞ்சி நிற்கிறாள் அந்த இளம் வயதுள்ள குமரிப் பெண்.
முழுமையான அர்த்தம்: இமயமலையில் முடிவிலாது குடி கொண்டிருப்பவனது வழியில் வந்தவனாகிய முருகன், முன்னே தாவி வரும் குதிரையின் மீதேறி வந்து சேர, மிகுந்த ஆசை கொண்ட, கொடிபோன்ற இடை உடைய பெண் கண்ணீரை, தன் பெரிய மார்பகங்களின் வழியாக கட்டுடைந்து சிதற விட்ட வண்ணம் சொல்கிறாள்...... "நட்சத்திரம் / நிலவு வரும் நேரத்தில் கரும்பு வில்லையுடைய மன்மதன் மிகுந்த தொல்லை கொடுக்கிறான், கடம்பு பூக்களாலான மாலையணிந்த உனது மார்பகத்தில், இடைவெளி எதுவுமில்லாமல் என்னை அணைத்துக் கொள்" என்று, பல கண்ணீர்த் துளிகளை சொரிந்த வண்ணம் இறைஞ்சி நிற்கிறாள் அந்த இளம் வயதுள்ள குமரிப் பெண்.
இஸ்லாத்தில் சிலேடை
முகம்மது நபியின் தோற்றத்துக்கு முன்னர் அரபிகள் சிலேடையாகப் பேசுவதை உயர்வாகக் கருதியும் அதைத் தங்களது மொழிப் புலமை என்று கருதியும் வந்தனர். அவர்கள் நல்ல பொருளும் தீய பொருளும் கலந்து பேசி வந்தனர். யூதர்களும் அவ்வாறே சிலேடையாகப் பேசுவோராக இருந்தனர். ஒருவரை மேன்மையாகப் பேசுவது போலும் இழிவாக்குவதை மறைத்தும் பேசுவதை வழக்கமாகக் கொண்டிருந்தனர். தெளிவான பொருள் கொண்டு பேசுவதையே இஸ்லாம் ஆதரிக்கிறது. எனவே, சிலேடையாகப் பேசுவதை இஸ்லாம் தடை செய்தது.
ஆதாரம்
பகுப்பு:தமிழ் இலக்கணம் பகுப்பு:அணியிலக்கணம்
சுவ்ரி
சுவ்ரி (Sewri) என்பது இந்தியாவின் மகாராட்டிரத்தில், தெற்கு மும்பையின் கிழக்கு விளிம்பில் உள்ள ஒரு பகுதி ஆகும். இது மத்திய இரயில்வே துறைமுகப் பாதையில் உள்ள ஒரு தொடருந்து நிலையத்தின் பெயராகும். இடது|thumb| அதிகாலையில் சுவ்ரி சதுப்பு நிலப் பகுதியில் பூநாரைகள் (சனவரி, 2013) சுவ்ரி (இது ஷிவ்டி / எனவும் அழைக்கப்படுகிறது)   மும்பையின் ஏழு தீவுகளில்  ஒன்றான பரேல் தீவின் கிழக்கில் உள்ள ஒரு பகுதி இது ஆகும். சுவ்ரியில் 1770 ஆம் ஆண்டுக்கு முற்பட்ட ஒரு கோட்டை உள்ளது. அக்ரி-கார்டிகல்ச்சர் சங்கமானது சுவ்ரியில் தோட்டங்களை அமைத்தது. அவை 1865 ஆம் ஆண்டில் பம்பாய் நகராட்சி ஆணையராக இருந்த ஆர்தர் க்ராஃபோர்டால் ஐரோப்பியர்களுக்கான கல்லறை தொட்டத்தை அமைக்க கையகப்படுத்தப்படது. சுவ்ரியின் பெரும் பகுதிகளானவை பம்பாய் துறைமுகப் பொறுப்புக் கழகத்துக்குச் சொந்தமானவையாகவும். 1996 ஆம் ஆண்டில், சுவ்ரியின் சதுப்புநிலப்பகுதிகள் பாதுகாக்கப்பட்ட சுற்றுச்சூழல் பகுதியாக அறிவிக்கப்பட்டது. இந்தியாவின் பிற பகுதிகளில் இருந்து குறைந்த அளவிலான தடும்ப நாரைகள் இந்த சதுப்புநிலங்களுக்கு இனப்பெருக்கம் செய்ய வருகின்றன. கடலோரப் பகுதியான இந்த சுவ்ரி பகுதியில் அலையாத்தி மரங்களும், நீர்த்தடங்களும் உள்ளன. இங்குள்ள சதுப்பு நிலங்களில் ஒவ்வொரு ஆண்டும் அக்டோபர் முதல் மார்ச் வரையிலான காலத்தில் பூநாரைகள் வந்தடைகின்றன. சுவ்வரி தொடருந்து நிலையத்திலிருந்து 20 நிமிட நடைதூரத்தில் இந்த சதுப்பு நிலப்பகுதி உள்ளது.
இப்பகுதியில் உள்ள துறைமுக மேம்பாட்டுக் கழகத்திற்கு சொந்தமான நிலப்பகுதிகளில் மேம்பாட்டு பணிகளுக்காக திறக்கப்பட்டதன் விளைவாக இந்த பகுதியில் நிறைய கட்டுமான பணிகள் மேற்கொள்ளப்பட்டுள்ளன. மும்பை பெருநகர பிராந்திய மேம்பாட்டு ஆணையத்தால் மும்பை கடல் வழிப் பாலம் அமைக்க திட்டமிடப்பட்டுள்ளது. இந்த கட்டுமானப் பணிகளானது வலசை வரும் பூநாரைகளின் வாழ்விடத்துக்கு அச்சுறுத்தலாக முடியும் என சூழலியலாளர்கள் கூறுகின்றனர்.
சுவ்ரி பூநாரை முனை
சுவ்ரி பூநாரை முனையானது சுவ்ரி தொடருந்து நிலையத்திலிருந்து சுமார் ஒரு கிலோமீட்டர் தொலைவில் உள்ளது. இந்த முனையில் பெருமளவிலான சதுப்பு நிலப் பகுதிகள் உள்ளன. அவை குளிர்காலத்தில் பூநாரைகளுக்கு பாதுகாப்பான வாழ்விடமாக உள்ளன. குளிர்காலத்தில் ஒவ்வொரு ஆண்டும் அக்டோபர் மற்றும் மார்ச் மாதங்களுக்கு இடையில் இந்தியாவின் பிற பகுதிகளில் இருந்து ஏராளமான பூநாரைகள் இந்த சதுப்பு நிலத்திற்கு வலசை வருகின்றன.
குறிப்புகள்
பகுப்பு:மும்பையின் சுற்றுப் பகுதிகள் பகுப்பு:Coordinates on Wikidata
4-பிப்பெரிடினோன்
4-பிப்பெரிடினோன் (4-Piperidinone) என்பது C5H9NO என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். பிப்பெரிடின் சேர்மத்தின் வழிப்பெறுதியாக இச்சேர்மம் கருதப்படுகிறது. வேதியியல் சேர்மங்களையும் மருந்து வகைப்பொருட்களையும் தயாரிக்குபோது ஓர் இடைநிலை வேதிப்பொருளாக 4-பிப்பெரிடினோன் பயன்படுத்தப்படுகிறது.
பிப்பெரிடோன்கள்
பிப்பெரிடோன் கட்டமைப்புக் கூட்டை பகிர்ந்து கொள்ளூம் சேர்மங்கள் அனைத்தும் பிப்பெரிடோன்கள் எனப்படுகின்றன. பெட்ரெங்கோ-கிர்ட்சுசெங்கோ பிப்பெரிடோன் தொகுப்பு வினை பிப்பெரிடோன்களை தயாரிக்க உதவும் தொகுப்பு வினையாகக் கருதப்படுகிறது. இவ்வினையில் ஓர் ஆல்க்கைல்-1,3-அசிட்டோன் டைகார்பாக்சிலேட்டுடன் பென்சால்டிகைடையும் ஓர் அமீனையும் சேர்த்து வினை நிகழ்த்தப்படுகிறது. இந்த பலபகுதி வினை ஆண்ட்சுசெ பிரிடின் தொகுப்பு வினையுடன் தொடர்பு கொண்ட வினையாகும்.
மேற்கோள்கள்
பகுப்பு:பல்லின வளையச் சேர்மங்கள் பகுப்பு:பிப்பெரிடினோன்கள்
கிரண் நகார்கர்
கிரண் நகார்கர் (Kiran Nagarkar) (2 ஏப்ரல் 1942 - 5 செப்டம்பர் 2019) ஒரு இந்திய நாவலாசிரியரும், நாடக ஆசிரியரும் மற்றும் திரைக்கதை எழுத்தாளரும் ஆவார். இந்திய ஊடகங்களில் புகழ்பெற்ற நாடக மற்றும் திரைப்பட விமர்சகருமான நாகர்கர் காலனித்துவத்திற்கு பிந்தைய இந்தியாவின் மிக முக்கியமான எழுத்தாளர்களில் ஒருவர் ஆவார்.
இவரது குறிப்பிடத்தக்க படைப்புகள் சாத் சக்கம் ட்ரெச்சாலிஸ் (1974), ராவண் மற்றும் எட்டி (1994) ஆகியவை ஆகும். குக்கோல்ட் (1997) என்றழைக்கப்படும் அவரது நூல் 2001 ஆம் ஆண்டுக்கான ஆங்கிலத்திற்கான சாகித்ய அகாதெமி விருதினைப் பெற்றுள்ளது. இவரது ஆங்கிலப் புதினங்கள் ஜெர்மன் மொழியிலும் மொழிபெயர்க்கப்பட்டுள்ளன. 2012 ஆம் ஆண்டு செருமனியின் கூட்டாட்சிக் குடியரசு தகுதிமிகு தர மனிதருக்கான விருதினை வழங்கியது.
தனிப்பட்ட வாழ்க்கை
நகார்கர் ஏப்ரல் 2, 1942 அன்று பம்பாயில் ஒரு நடுத்தர வர்க்க மராத்தியக் குடும்பத்தில் பிறந்தார். சுலோச்சனா மற்றும் கமல்காந்த் நாகர்கரின் இரு மகன்களில் இவர் இளையவர் ஆவார். அவரது தாத்தா, பி.பி.நாகர்கர், ஒரு பிரம்ம சமாஜத்தைச் சார்ந்தவராக இருந்தார். மேலும் 1893 ஆம் ஆண்டில் சிகாகோவில் நடந்த உலக சமயங்களின் நாடாளுமன்றத்தில் கலந்து கொண்டார். புனேவில் உள்ள பெர்குசன் கல்லூரி மற்றும் மும்பையில் உள்ள SIES கல்லூரியில் படித்தார். 1964 இல் இளங்கலைப் பட்டமும், 1967 இல் ஆங்கில இலக்கியத்தில் முதுகலைப் பட்டமும் பெற்றார். அதன்பிறகு, விளம்பர நகல் எழுத்தாளராக 15 ஆண்டுகள் பணியாற்றினார்.
தொழிலதிபர் ஆனந்த் மேத்தாவின் சகோதரியான துளசி வட்சலை அவர் திருமணம் செய்து கொண்டார். விநாயக சதுர்த்தி திருவிழா கொண்டாட்டத்தின் போது நண்பர் ஒருவருடன் இருக்கும் போது மூளை ரத்தக்கசிவு ஏற்பட்டதால், நாகர்கர், 2019 ஆம் ஆண்டு செப்டம்பர் 2 ஆம் நாள் மருத்துவமனையில் அனுமதிக்கப்பட்டார். இவர் இரண்டு நாட்கள் கோமாவில் இருந்தார். 2019 ஆம் ஆண்டு செப்டம்பர் 5 அன்று இறந்தார்.
புதினங்கள்
இவருடைய மூன்றாவது புதினமான, குக்கோல்ட் அகநிலை உணர்வு பெற்ற மீராபாயின் கணவர் போஜ் ராஜ் பற்றிய புதினம் 1997 ஆம் ஆண்டில் வெளியிடப்பட்டது. இந்தப் புதினம் 2001 ஆம் ஆண்டு விருது சாகித்ய அகாதமி விருதினை வென்றது.
மேற்கோள்கள்
பகுப்பு:மராத்தியர்கள் பகுப்பு:இந்திய ஆங்கில எழுத்தாளர்கள் பகுப்பு:2019 இறப்புகள் பகுப்பு:1942 பிறப்புகள் பகுப்பு:மராத்தி எழுத்தாளர்கள் பகுப்பு:சாகித்திய அகாதமி விருது பெற்றோர்
கேதர்பேஜ் இணையதளம்
கேதர் பேஜ் இணையத்தளம் (Gather Page) 2010 புரட்டாசி மாதம் ஆரம்பிக்கப்பட்ட இலங்கை மாணவர்களுக்கான ஒரு ஒரு கல்வி இணையதளம்.
இந்த இணையத்தளம் மாணவர்களின் சுய கற்றலினை ஊக்கப்படுத்தும் அதேவேளை அதிகளவான பயிற்சிகளை ஒவ்வொரு பாடத்திலும் வழங்கி மாணவர்களை ஒவ்வொரு பாடத்திலும் நிபுணத்துவம் பெறச் செய்யும் நோக்கத்துடன் தொடங்கப்பட்டுள்ளது.
இந்த இணையதளத்தில் பல பாடசாலைகளில், பல்கலைக்கழகங்களில், தனியார் கல்வி நிலையங்களில் வழங்கப்படும் பாடக் குறிப்புக்கள், மாதிரி வினாவிடைகள், கடந்த கால பரீட்சை வினாவிடைகள் இலவசமாகக் கிடைக்கின்றன. மேலும் பாடசாலை மற்றும் பல்கலைக்கழகங்களைச் சேர்ந்த மாணவர்கள் தமக்குள் கருத்துக்களினை பரிமாறிக் கொண்டு தமது பாடரீதியான சந்தேகங்களை தீர்த்துக் கொள்ளக் கூடிய வசதியும் உள்ளது.
பாடசாலை மாணவர்கள் தங்களின் அனைத்து பாடங்களின் பகுதி 1 இற்கான 40 கேள்விகளை உள்ளடங்கிய வினாத்தாள்களை இணையத்திலேயே பயிற்சி செய்யும் வசதி உள்ளது. ஒவ்வொரு பரீட்சையின் போதும் எழுந்தமானமாக 40 கேள்விகள் மாணவர்களுக்கு கிடைக்கக் கூடியவாறு வடிவமைக்கப்பட்டுள்ளது. வெளிநாட்டிற்கு மேற்படிப்பிற்காக செல்லும் மாணவர்களுக்குத் தேவையான விடயங்களும் இதில் தரப்பட்டுள்ளன. வெளிநாட்டில் கல்வி கற்பதற்கு அவசியமான IELTS, TOFEL போன்ற பல பரீட்சைகளுக்கான தயார்படுத்தல்களுக்கும் இத்தளம் உதவுகிறது. காணொளிகள் மூலமாகவும் ஒலிவடிவிலும் மாணவர்களுக்கு கணிணி மற்றும் ஆங்கிலக் கல்வி ஆகியவற்றை இலவசமாக இணையம் மூலம் கற்பிக்க இத்தளம் முயலுகிறது.
வெளியிணைப்புகள்
பகுப்பு:இணையவழிக் கல்வி பகுப்பு:இலங்கையில் கல்வி
ஒலிவர் ஹானன்-டால்பி
ஒலிவர் ஹானன்-டால்பி ( Oliver Hannon-Dalby , பிறப்பு: சூன் 20 1989), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 23 முதல்தர துடுப்பாட்டப் போட்டிகளில் கலந்து கொண்டுள்ளார். 2008-2011ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஒலிவர் ஹானன்-டால்பி - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 27, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1989 பிறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:வாழும் நபர்கள்
சிருங்கராயவரம் மண்டலம்
சிருங்கராயவரம் மண்டலம், ஆந்திரப் பிரதேசத்தின் விசாகப்பட்டினம் மாவட்டத்திற்கு உட்பட்ட 43 மண்டலங்களில் ஒன்று.
ஆட்சி
இந்த மண்டலத்தின் எண் 40. இது ஆந்திர சட்டமன்றத்திற்கு பாயகராவுபேட்டை சட்டமன்றத் தொகுதியிலும், இந்திய பாராளுமன்றத்திற்கு அனகாபள்ளி மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் 22 ஊர்கள் உள்ளன.
சான்றுகள்
பகுப்பு:விசாகப்பட்டினம் மாவட்டம்
இடஞ்சார் குறியீடு
இடஞ்சார் குறியீடு அல்லது இடமதிப்புக் குறியீடு (positional notation அல்லது place-value notation) என்பது, கணிதத்தில் எண்கள் இடம்பெறக்கூடிய இடத்தைப் பொறுத்து அது பெறுகின்ற மதிப்பைக் குறிக்கிறது. இடமதிப்பு ஒன்று, பத்து, நூறு, ஆயிரம் பத்தாயிரம் என்று அறியப்படுகிறது. எண்களை எழுதுவதற்குப் பயன்படுகிறது.
இடமதிப்பு என்பது ஒரு எண்ணுரு அது இடம்பெற்றிருக்கும் எண்ணில் எந்த இடத்தில் இருக்கிறதோ இதற்கு ஏற்ற மதிப்பினைப்பெறும் இதுவே ஒரு எண்ணின் இடமதிப்பு ஆகும். எடுத்துக்காட்டாக 3 என்ற எண்ணுரு அது இடம்பெற்றிருக்கும் இடத்தைப்பொருத்து அதன் மதிப்பு அமைகிறது. எடுத்துக்காட்டு 235 என்ற எண்ணில் 3 என்ற எண்ணுரு பத்தாம் இடத்தில் இடம்பெற்றுள்ளது. எனவே அந்த 3 என்ற எண் 3 பத்துகளை குறிக்கிறது. அதாவது 30ஐ குறிக்கும்.
இதுபோல 253 என்ற எண்ணில் 3 என்ற எண் ஒன்றுகளுக்கான இடத்தில் இடம்பெற்றுள்ளதால் இந்த எண் ஒன்றுகளுக்கான மதிப்பை பெறுகிறது. இது மூன்று ஒன்றுகளைக் குறிக்கிறது. அவ்வாறே 352 என்ற எண்ணில் 3 என்ற எண்ணுரு நூறுகளுக்கான இடத்தில் இருப்பதனால் அந்த எண்ணுரு 3 நூறுகளுக்கான மதிப்பினை பெற்றிருக்கும். அதாவது 300 என்று பொருள்படும்.
இதை உரோமன் எண்களைப் போன்ற பிற குறியீட்டு முறைகளில் இருந்து வேறுபடுத்துகிறது. இதன் எளிமை இம்முறை விரைவாக உலகம் முழுதும் பரவுவதற்கு வழி வகுத்தது. பின்னப்புள்ளியைப் பயன்படுத்துவதன் மூலம் எண் குறியீட்டைப் பின்னங்களையும் உட்படுத்தக்கூடிய வகையில் விரிவாக்கலாம்.
60ஐ அடிமானமாகக் கொண்ட பபிலோனிய எண்முறையே முதலில் உருவான இடஞ்சார் எண்முறையாகும். இம்முறை இன்றும் நேரம், கோணம் போன்றவற்றை அளவிடுவதில் பயன்படுகிறது. ஆனாலும், பத்தை அடிமானமாகக் கொண்ட இந்திய-அராபிய எண்முறையே பெரும்பாலான கணிப்புக்களுக்கு உலகம் முழுவதும் பயன்படுத்தப்படும் முறையாக உள்ளது.
வெளியிணைப்புகள்
பகுப்பு:கணிதக் குறியீடுகள் பகுப்பு:இலக்க எண்குறி முறைமைகள்
பயஸ்வினி
பயஸ்வினி இராகம் கருநாடக இசையில் பயன்படும் இராகங்களில் ஒன்றாகும். இது 11 ஆவது மேளகர்த்தா இராகமாகிய, "நேத்ர" என்றழைக்கப்படும் 2 ஆவது சக்கரத்தின் 5 ஆவது மேளமாகிய கோகிலப்பிரியா இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சாதாரண காந்தாரம் (க2), சுத்த மத்திமம் (ம1), பஞ்சமம்,  சதுஸ்ருதி தைவதம் (த2), காகலி நிஷாதம்  (நி3) ஆகிய சுரங்கள் வருகின்றன.
பகுப்பு:கோகிலப்பிரியாவின் ஜன்னிய இராகங்கள்
கர்ணம் மல்லேஸ்வரி
கர்னம் மல்லேஸ்வரி (பிறப்பு ஜூன் 1 1975,சிறீக்காகுளம், ஆந்திரப் பிரதேசம்) 2000 சிட்னி ஒலிம்பிக் பாரம்தூக்கல் போட்டியில் வெண்கலப் பதக்கம் பெற்றவர். இந்தியாவில் இருந்து ஒலிம்பிக் பதக்கம் பெற்ற ஒரே பெண்மணி இவர் ஆவார். 2000 ஆம் ஆண்டு இந்தியா வென்ற ஒரே பதக்கமும் இவருடையதே.
பெற்ற விருதுகள்
பகுப்பு:இந்திய ஒலிம்பிக் வீரர்கள் பகுப்பு:அருச்சுனா விருது பெற்றவர்கள் பகுப்பு:இந்தியப் பெண் பாரம் தூக்கல் வீரர்கள் பகுப்பு:வாழும் நபர்கள் பகுப்பு:1975 பிறப்புகள் பகுப்பு:தெலுங்கு மக்கள்
ஜோய் லீபர்ட்
ஜோய் லீபர்ட் (Joy Liebert, பிறப்பு: மே 16 1914, இறப்பு: சூன் 8 1999),     இங்கிலாந்து பெண்கள் தேர்வுத் துடுப்பாட்ட அணி அங்கத்தினர். இவர் நான்கு தேர்வுத் துடுப்பாட்டப் போட்டிகளில்  கலந்து கொண்டுள்ளார். 1934 - 1935 ஆண்டுகளில், இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு: 1914 பிறப்புகள் பகுப்பு: 1999 இறப்புகள்
குஜராத் அறிவியல் நகரம், அகமதாபாத்
thumb|பூமி குவிமாடம் வலது|thumb| அறிவியல் நகரத்தில் டைனோசர் மாதிரி வலது|thumb| அறிவியல் நகரத்தில் அறிவியல் பரிசோதனை (மின்சார அரங்கம்) வலது|thumb| எலக்ட்ரோடோம் அறை குஜராத் அறிவியல் நகரம் இந்தியாவில் குஜராத் மாநிலத்தில் அதன் தலைநகரான அகமதாபாத்தில் ஹெபட்பூரில் உள்ள அமைந்துள்ள, அறிவியலில் கல்வியை நோக்கி அதிகமான மாணவர்களை ஈர்க்கும் முயற்சியாக குஜராத் அரசாங்கம் மேற்கொண்டுள்ள முயற்சியின் ஒரு பகுதியாகும். இந்த மையத்தில் ஒரு ஐமாக்ஸ் 3 டி தியேட்டர், ஒரு எரிசக்தி பூங்கா, அறிவியல் மண்டபம், பூமிக்கிரகம், ஒரு ஆம்பிதியேட்டர், லைஃப் சயின்ஸ் பார்க் மற்றும் நடன நீரூற்றுகள் உள்ளன. அறிவியல் தேர்வுகளுக்குத் தயாராகும் மாணவர்களுக்கு இந்த மையம் தங்கும் வசதியினை செய்து தருகிறது. கடந்த சில ஆண்டுகளாக, உயிரிய தொடர்பாக பள்ளி மாணவர்களை ஊக்குவிப்பதற்காக அரசாங்க நிதிகளின் உதவியுடன் அறிவியல் நகரத்தால் "பள்ளி குழந்தைகளுக்கான உயிரியளவுகள் குறித்த விடுமுறை பயிற்சி திட்டம்" என்ற திட்டம் இங்கு ஏற்பாடு செய்யப்பட்டு நடத்தப்பட்டு வருகிறது. எஸ்.எஸ்.சி தேர்வு நிறைவு செய்த மாநிலத்தின் ஒவ்வொரு மாவட்டத்திலிருந்தும் ஒரு மாணவர் என்ற அடிப்படையில் மாணவர்களுக்கு இது ஒரு மாத கால திட்டமாக அமையும்.
பூமிக் காட்சிக்கூடம்
2012 ஆம் ஆண்டு நிலவரப்படி, அறிவியல் நகரம் நீண்டகாலமாக எதிர்பார்க்கப்பட்ட பூமிக் காட்சிக்கூடம் எனப்படும் எர்த் பெவிலியனை திறக்கக் காத்திருக்கிறது. இது 2009 ஆம் ஆண்டில் உருவாக்கப்பட்ட பூமி வடிவ குவிமாடமாகும். இயற்கை பேரழிவுகளை எதிர்கொள்ளும்போது சந்திக்கும் நேரடி அனுபவங்களை வெளிப்படுத்துவதே இதன் குறிக்கோளாக அமையும். இந்த அரங்கத்தில் ஒவ்வொரு கண்டத்தைப் பற்றியும் விவரங்கள் காணப்படும். பார்வையாளர்களை நேரடியாக களத்தில் இறங்கி பங்களிக்க இதுஅனுமதிக்கும்.
சிறப்புகள்
இங்குள்ள சிறப்புகளில் குறிப்பிடத்தக்கனவாக ஐமாக்ஸ் 3டி திரைப்பட அரங்கம், அறிவியல் கூடம், கணினி உலகில் உருவகம், நடமாடும் இசை நீரூற்று போன்றவற்றின் செயல்பாடுகள் காண்போரை பிரமிக்க வைக்கும் வகையில் அமைந்துள்ளன.
ஐமாக்ஸ் 3டி திரைப்பட அரங்கம்
இங்கு ஒரு ஐமாக்ஸ் 3டி திரைப்பட அரங்கம் உள்ளது. 10 மாடிக் கட்டட அளவிற்கு அது பெரியதாகும். 3டி திரைப்படங்கள் டால்பி ஒலியுடன் இந்த அரங்குகளில் திரையிடப்படுகின்றன. இதனைப் பார்ப்பதற்கு முன்கூட்டியே பதிவு செய்துகொள்வது அவசியம் ஆகும். எந்தெந்த நேரங்களில் திரைப்படங்களில் இந்த 3டி அரங்கில் காட்சிப்படுத்தப்படவுள்ளன என்ற விவரத்தைக் கேட்டுத் தெரிந்துகொள்ளலாம்.
அறிவியல் கூடம்
இங்குள்ள மற்றொரு சிறப்பு அறிவியல் கூடம் எனப்படுகின்ற கூடம் ஆகும். இந்த அறிவியல் கூடம் ஒரு வகையில் புகழ்க் கூடமாகக் கருதப்படுகிறது. அறிவியல் உலகில் காணப்படுகின்ற அனைத்தின் மாதிரிகளையும் இங்கு காண முடியும். அது பார்வையாளர்களின் மனதில் ஒரு தாக்கத்தினை ஏற்படுத்துவதோடு மனித குலத்தின் எதிர்காலத்தை ஏதோ ஒரு வழியில் மாற்றத்தக்க வகையில் திறன் கொண்டு அமைந்ததாகும். இந்தக் கூடத்தில் உள்ள காட்சிப் பொருள்களை அங்கு வரும் பார்வையாளர்கள் தொட்டுப் பார்க்கலாம். அவ்வாறு தொடும்போது அவர்கள் அந்த மாதிரியின் தன்மையை உணர்ந்துகொள்கின்றனர். அதன் பின்னால் உள்ள அறிவியல் கூறுகளை அவர்கள் படித்துக்கொள்வதற்கும், புரிந்துகொள்வதற்கும் இது வாய்ப்பாக அமைந்துள்ளது.
கணினி உலகில் உருவகம்
இது கணினிக் காலம் ஆகும். இக் காலத்தில் கணினி அடிப்படையிலான இலக்கு அதிக அளவிற்கு முன்னேறியுள்ளதை அறிய முடியும். கிட்டத்தட்ட உண்மை நிலையை எடுத்து முன்வைக்கும் அளவிற்கு அது அமைந்துள்ளது. தொழில்நுட்ப ரீதியாக ஆராயும்போது அதனை உருவகம் என்று கொள்ளலாம். இந்த அறிவியல் உலகமானது இவ்வாறான பல உருவகங்களை அளிக்கிறது. அறிவியல் களத்திலிருந்து உருவக நோக்கில் அமைய சிமுலேட்டர் ரைட் எனப்படுகின்ற உருவகப் பயணங்கள் உதவுகின்றன. அவற்றில் ரோலர் காஸ்டர் தொடங்கி ஜுராசிக் பார்க் வரை பல நிலையில் பயணிக்க வாய்ப்புள்ளது. இங்குள்ள கேளிக்கை தருகின்ற சுற்றுக்களில் இதுவும் ஒன்றாகும். பொதுவாக இம்மாதிரியான பயணங்கள் 20 நிமிடங்கள் நடத்தப்படுகின்றன. இத்தகு பயணத்தில் கலந்துகொள்ள விழைவோர் முன்கூட்டி அனுமதிச்சீட்டினைப் பெற்றுக்கொள்ளலாம்.
குறிப்புகள்
பகுப்பு:குஜராத்தில் கல்வி பகுப்பு:இந்தியாவிலுள்ள அறிவியல் அருங்காட்சியகங்கள் பகுப்பு:குசராத் அருங்காட்சியகங்கள்
சமந்தா ஸ்டோசர்
சமந்தா "சாம்" ஜேன் ஸ்டோசர்  (Samantha "Sam" Jane Stosur, பிறப்பு 30 மார்ச்சு 1984) ஓர் ஆஸ்திரேலிய பெண் தொழில்முறை டென்னிசு விளையாட்டுக்காரர்  ஆவார். 2011ஆம் ஆண்டின் யூ.எசு. ஓப்பன் போட்டியில் மகளிர் ஒற்றையர் பட்டத்தை வென்றவரும் 2010ஆம் ஆண்டு பிரெஞ்சு ஓப்பன் போட்டியில் இறுதியாட்டத்தில் விளையாடியவரும் ஆவார். உலகத்தரவரிசைப் பட்டியலில் தனது உயர்ந்த இடமாக எண் நான்கை எட்டிய இவரது தற்போதைய எண் 7 ஆகும். முன்னதாக மகளிர் டென்னிசு சங்கத்தின் சுற்றுகளில் லிசா ரேமண்ட்டுடன் இணைந்து இரட்டையர் போட்டிகளில் உலகின் முதலாம் இடத்தில் இருந்துள்ளார்.
வெளியிணைப்புகள்
பகுப்பு:1984 பிறப்புகள் பகுப்பு:வாழும் நபர்கள் பகுப்பு:பெண் டென்னிசுக்காரர்கள்
சாஞ்சி தூபி எண் 2
சாஞ்சி தூபி எண் 2 (Stupa No.2) பௌத்த தூபிகளில் மிகவும் பழைமையானது. கிமு இரண்டாம் நூற்றாண்டு காலத்திய இத்தூபி சாஞ்சி பௌத்த தொல்லியல் வளாகத்தில் உள்ளது. 1849 - 1851 முடிய பிரித்தானிய தொல்பொருள் அறிஞர் மேஜர் அலெக்சாண்டர் கன்னிங்காம் மற்றும் லெப்டினண்ட் மேய்சி ஆகிய இருவரும் இணைந்து, சாஞ்சியின் இப்பௌத்த தொல்லியல்களத்தின் தூபி எண் 2ல் அகழாய்வு செய்து அறிக்கை வெளியிட்டனர்.
அமைவிடம்
சாஞ்சி பௌத்த தொல்லியல் களத்தின் பெரிய தூபிக்குப் பின்னர் இரண்டாவதான இத்தூபி நிறுவப்பட்டது. இவ்விரண்டாம் தூபி மௌரியப் பேரரசின் ஆட்சிக் காலத்தில் (கிமு 323-185) கிமு இரண்டாம் நூற்றாண்டில் நிறுவப்பட்டது.
இந்த இரண்டாம் தூபி, இந்தியாவின் மத்தியப் பிரதேச மாநிலத்தின் ராய்சென் மாவட்டத்தில் உள்ள சாஞ்சி முக்கியத்தூபி வளாகத்திற்கு மேற்கில் 300 மீட்டர் தொலைவில், சாஞ்சி மலையின் சாய்வில் அமைந்துள்ளது.
தூபி எண் 2 -தொல்பொருட்கள்
சாஞ்சி அகழாய்வின் போது தூபி எண் 2 அருகே கிடைத்த நான்கு சிறிய அழகிய பேழைகளில் எலும்புகள் கொண்டிருந்தது. பேழைகளில் பண்டைய பிராமி எழுத்துக்களில், பௌத்த குருமார்களின் அஸ்திகள் இப்பேழைகளில் உள்ளது என குறிப்புகள் கொண்டிருந்தது.
மேலும் இப்பேழைகளில், அசோகர் ஆதரவில் நடைபெற்ற மூன்றாம் பௌத்த சங்கத்தில் கலந்து கொண்டு, பின் இறந்து போன பத்து பௌத்த அறிஞர்களை எரித்த சாம்பலுடன் கூடிய எலும்புகள் உள்ளது என்ற குறிப்புகளும் கொண்டுள்ளது.
தொல்பொருட்களின் உள்ளடக்கம்
சாஞ்சி தூபி எண் 2ன் சிற்பங்கள் கிமு 115 - கிமு 80 முடிய வரையிலான காலத்தில் செதுக்கப்பட்டது என ஆய்வில் அறியப்படுகிறது.
முந்தைய காலம் (கிமு 115)
சாஞ்சி தூபி எண் 2ன் (கிமு115) தொல்பொருட்கள், இந்தியச் பாறைச் சிற்பக் கலையின் முன்னுதாரணமாக உள்ளது.
சாஞ்சி தூபி எண் 2ல் கண்டெடுக்கப்பட்ட குதிரைத் தலையுடன் கூடிய பெண் சிற்பம்,  மகாபோதி கோயில், புத்தகயாவில்  உள்ள குதிரைத் தலை பெண் சிற்பத்துடன் ஒத்துப் போகிறது. இச்சிற்பங்கள் போதிசத்துவரின் ஜாதக கதைகளை விவரிக்கிறது எனக் கருதப்படுகிறது.
புத்தரின் வாழ்வில் நடைபெற்ற நான்கு முக்கிய நிகழ்வுகளை எடுத்துரைக்கும், நான்கு சிற்பங்கள் உலகில் முதல் முறையாக இத்தூபியில் சிற்பங்களாக காட்சிப்படுத்தப்பட்டுள்ளது.
காந்தாரச் சிற்பக் கலைஞர்கள்
இத்தூபியில் உள்ள சிற்பங்கள், இந்தோ கிரேக்க நாட்டின் பகுதியான காந்தார சிற்பக் கலைஞர்களால், கிமு இரண்டாம் நூற்றாண்டின் இறுதிக் கால் நூற்றாண்டில், கிரேக்க-பௌத்த சிற்பக் கலைநயத்தில் வடிக்கப்பட்டுள்ளது. மேலும் தூபியின் கல்வெட்டுக்களில், காந்தாரி எழுத்தில் குறிப்புகள் உள்ளது.
கிமு 115ல் சுங்கப் பேரரசிற்கு வருகை புரிந்த இந்தோ கிரேக்க நாட்டின் தூதுவர் ஹெலியோடோரஸ் என்பவர்,  விதிஷாவில் ஒரு வெற்றித் தூணை நிறுவினார்.
பிற்காலம் (கிமு 15)
ஒரு நூற்றாண்டிற்குப் பின் கிமு 15ல் இரண்டாவது தூபியில் கூடுதல் சிற்பங்களைச் சேர்த்தும், பழைய சிற்பங்களை மறுசீரமைத்தும் உள்ளனர்.
மேற்கோள்கள்
பகுப்பு:மத்தியப் பிரதேச வரலாறு பகுப்பு:பௌத்த யாத்திரைத் தலங்கள் பகுப்பு:ராய்சேன் மாவட்டம் பகுப்பு:இந்தியத் தொல்லியற்களங்கள் பகுப்பு:பௌத்த சிற்பங்கள் பகுப்பு:பௌத்த கட்டிடங்கள் பகுப்பு:உலகப் பாரம்பரியக் களங்கள்
பிட்டங்கொற்றன்
பிட்டங்கொற்றன் சங்ககால அரசவள்ளல்களில் ஒருவன்.
பிட்டன் மகன் கொற்றனைக் குறிப்பது இத்தொடர். புகழூர்க் கல்வெட்டு பிட்டனுக்கும், கொற்றனுக்கும் தனித்தனிப் படுக்கைகள் (அதிட்டானம்) இருந்த்தைக் குறிப்பிடுகின்றன. இந்தக் கல்வெட்டுகளால் இவன் சமணன் எனத் தெரியவருகிறது.
கருவூர்க் கதப்பிள்ளைச் சாத்தனார் காவிரிப்பூம்பட்டினத்துக் காரிக்கண்ணனார் உறையூர் மருத்துவன் தாமோதரனார் வடமவண்ணக்கன் தாமோதரனார் ஆகிய புலவர்கள் அவனைப் பாடியுள்ளனர்.
காண்க
சான்றுகள்
பகுப்பு:சங்ககால அரசர்கள்
கொமில்லா மாவட்டம்
கொமில்லா மாவட்டம் (Comilla district) (কুমিল্লা জেলা, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். வங்கதேசத்தின் தென்கிழக்கில் அமைந்த இம்மாவட்டம், டாக்கா நகரத்திலிருந்து நூறு கிலோ மீட்டர் தொலைவில் சிட்டகாங் கோட்டத்தில் உள்ளது.  இதன் நிர்வாகத் தலைமையிடம் கொமில்லா நகரம் ஆகும்.
புவியியல் மற்றும் தட்ப வெப்பம்
வங்காளதேசத்தின் தென்கிழக்கில் அமைந்த கொமில்லா மாவட்டம் 3,085 சதுர கிலோ மீட்டர் பரப்பளவு கொண்டது. இம்மாவட்டத்தின் வடக்கில் பிரம்மன்பாரியா மாவட்டம் மற்றும் நாராயணன்கஞ்ச் மாவட்டம், தெற்கில் நவகாளி மாவட்டம் மற்றும் பெனி மாவட்டம்,  மேற்கில் இந்தியாவின் திரிபுரா மாநிலம் மற்றும் சந்த்பூர் மாவட்டம் எல்லைகளாக அமைந்துள்ளது.
மாவட்ட நிர்வாகம்
கொமில்லா மாவட்டம் பதினேழு துணை மாவட்டங்களாகப் பிரிக்கப்பட்டுள்ளது. மேலும் இம்மாவட்டம் பதினெட்டு தொகுதிகள் கொண்ட ஒரு நகராட்சி மன்றமும், நூற்றி எண்பது ஊராட்சி ஒன்றியங்களையும், 3624 கிராமங்களையும் கொண்டுள்ளது.
மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, கொமில்லா மாவட்ட மக்கள் தொகை 53,87,288 ஆகும்.
பொருளாதாரம்
கொமில்லா மாவட்டம் வேளாண்மைப் பொருளாதாரத்தை அடிப்படையாகக் கொண்டுள்ளது. கதர் துணிகள் நெய்வதைக் குடிசைத் தொழிலாக கொண்டுள்ளது.
வெளி இணைப்புகள்
23.27°N, 91.12°W பகுப்பு:வங்காளதேச மாவட்டங்கள்
சுவ்ரி பூநாரை முனை பம்பாய்
சுவ்ரி பூநாரை முனை மும்பை (Sewri Flamingo Point Bombay) என்பது இந்தியாவின், மகாராட்டிர மாநிலத்தில், மும்பையின் சுவ்ரி பகுதிக்கு அருகில் உள்ள ஒரு இடம் ஆகும்.
சுவ்ரி பூநாரை முனையானது மும்பையின் சுவ்ரி தொடருந்து நிலையத்தில் இருந்து ஒரு கிலோமீட்டர் தொலைவில், 20 நிமிட நடை தூரத்தில் உள்ளது.
இந்த முனையில் சதுப்பு நிலத்தின் பெரிய பகுதிகள் உள்ளன. அவை குளிர்காலத்தில் பூநாரைகளுக்கு பாதுகாப்பான வாழ்விடமாக இருப்பதுடன், போதுமான உணவு கிடைக்கும் இடமாகவும் உள்ளது. ஒவ்வோராண்டும் பூநாரைகள் தங்கள் இனப்பெருக்கப் பகுதியான குசராத்தின் கட்ச் பகுதியில் இருந்து பெரும் எண்ணிக்கையில் தங்கள் குஞ்சுகளையும் அழைத்துக் கொண்டு இங்கு வந்தடைகின்றன. அவை அக்டோபர் முதல் மார்ச் மாதம் வரை வந்து தங்குகிறன. மற்ற பறவை இனங்களும் உணவுக்காக இங்கு வருகின்றன.
இதையும் பார்க்கவும்
சுவ்ரி
வெளி இணைப்புகள்
பகுப்பு:பூநாரைகள் பகுப்பு:மும்பையின் சுற்றுலா தலங்கள் பகுப்பு:மகாராட்டிரப் புவியியல்
களப்பிரர்
களப்பிரர் தென்னிந்தியாவை ஆண்ட அரசாளர்கள். இவர்கள் தமிழகத்தை ஏறக்குறைய பொ.ஊ. 250 – பொ.ஊ. 600 காலப்பகுதியில் ஆண்டார்கள் எனச் சொல்லப்படுகிறது. இவர்களின் தோற்றம், இவர்கள் யார் என்பது பற்றி தெளிவான தகவல்கள் இன்னும் இல்லை. எனினும் இவர்கள் காலத்தில் சைன சமயம், பௌத்த சமயம் தமிழகத்தில் சிறப்புற்று இருந்தது. இவர்கள் பாளி மொழியை ஆதரித்தாகவே தெரிகின்றது. எனினும், தமிழ் மொழியும் இலக்கியமும் வளர்ந்தது. இவர்களது ஆட்சிக் காலமும், இவர்களது கால தமிழ்ப் படைப்புகளும் பின்னர் வந்த சைவ அல்லது இந்து சமயத்தவர்களால் இருட்டடிப்பு செய்யப்பட்டுள்ளது. இவர்களது காலம் தமிழகத்தின் இருண்ட காலம் என்று இன்றுவரை ஒரு கருத்து பரவலாக்கப்பட்டுள்ளது. களப்பிரர் ஆட்சிக்காலத்தை, கலை-இலக்கிய நோக்கிலும், அரசியல் நோக்கிலும் இருண்ட காலம் என்பர். என்றாலும், இவர்கள் ஆட்சியில் தாழிசை, துறை, விருத்தம் போன்ற புதிய பாவினங்களும்; அவிநயம், காக்கை பாடினியம், நத்தத்தம், பல்காப்பியம், பல்காப்பியப் புறனடை, பல்கயாம், போன்ற இலக்கண நூல்களும்; நரிவிருத்தம், சீவக சிந்தாமணி, எலி விருத்தம், கிளிவிருத்தம், விளக்கத்தார் கூத்து, பெருங்கதை போன்ற சமண சமய இலக்கியங்களும்; மூத்த திருப்பதிகங்கள், திருவிரட்டை மணிமாலை, அற்புதத் திருவந்தாதி, கயிலைபாதி காளத்திபாதி அந்தாதி அற்புதத் திருவந்தாதி, திருஈங்கோய்மலை எழுபது, திருவலஞ்சுழி மும்மணிக்கோவை, திருஎழுகூற்றிருக்கை, பெருந்தேவபாணி, கோபப் பிரசாதம், காரெட்டு, கலிவெண்பா, திருக்கண்ணப்ப தேவர் திருமறம், இரட்டைமணி மாலை, திருவிரட்டை மணிமாலை, ஆகிய சைவ சமய நூல்களும் தோன்றின. இவற்றோடு பதினெண் கீழ்க்கணக்கு நூல்களுள் பெரும்பான்மை நூல்கள் இவர்கள் காலத்தில் தோன்றியவைகளே ஆகும் என்று மயிலை சீனி. வேங்கடசாமி தமது களப்பிரர் ஆட்சியில் தமிழகம் (நூல்) நூலில் குறிப்பிடுகிறார். இதனால், களப்பிரர் காலம், இருட்டடிப்பு செய்யப்பட்டக் காலம் என்றும் பதிவு செய்யப்பட்டுள்ளது.
பெரியபுராணம் குறிப்பிடும் செய்திகள்
இந்தக் குறிப்புகள் களப்பிரர் என்போர் கருநாடக வடுகர் என்றும், சமண சமையத்தவர் என்றும் காட்டுகின்றன. திருஞான சம்பந்தர் சமணர்களோடு போராடி வென்ற செய்தியும் இதனோடு ஒப்புநோக்கத் தக்கது.
கள்வர் கோமான்
வேங்கட நாட்டை ஆண்ட அரசன் புல்லி. இவன் கள்வர் கோமான் எனக் குறிப்பிடப்படுகிறான். குல்லைப் பூ மாலை சூடியவர்கள் வடுகர். இவர்கள் நாட்டு எல்லைப் பகுதியில் உள்ளது கட்டி நாடு. இவற்றை எண்ணிப்பார்க்கும்போது கள்வர் (களவர்) என்போர் களப்பாளர் ஆயினர் எனக் கொள்ளல் ஏற்புடைத்து.
இராசமாணிக்கனார் பார்வையில் களப்பிரர்
1. நாகார்ச்சுனரால் (பொ.ஊ. 3 ஆம் நூற்றாண்டு) பின்பற்றப்பட்டது மகாயான கருத்துகள். ஆனால், மணிமேகலை ஈனயான கருத்துகளை உடையது. அசோகர் காலத்திலேயே ஈனயான கருத்துகள் தமிழகத்தில் இருந்தாலும், மக்கள் தமிழரின் தொன்மையான ஆசீவகத்தையும் அதன் தொடர்ச்சியான சமணத்தையும் பின்பற்றியதால் பவுத்த மதக் கொள்கைகளை ஏற்கவில்லை, சங்கம் மருவிய காலத்தில் தான் ஏற்கின்றனர்.
2. கிருதகோடி ஆசிரியரை குறிப்பிடும் மணிமேகலை பெரும்பாலும் பொ.ஊ. இரண்டாம் நூற்றாண்டிற்கு முன்பு எழுதப்பட்டிருக்க வேண்டும் என்பது கால ஆராய்ச்சி என்னும் தன் நூலில் சி. இராசமாணிக்கனார் முடிவு.
3. கனிஷ்கர் பொ.ஊ. 78 இல் அரியணை ஏறுகிறார். இவர் காலத்தில் ஈனயானத்தில் இருந்து மகாயானம் உருவாகிறது.
4. சங்க புலவர் மாமூலனார் பொ.ஊ.மு. 4 ஆம் நூற்றாண்டின் மத்தியில் பிறந்தவர் என்பது கல்வெட்டு குறிப்புகள், சங்க புலவர்களின் ஓலைச் சுவடிகள் போன்றவை மூலம் பல தமிழ் ஆர்வளர்களால் தற்காலத்தில் உறுதி படுத்தப்பட்டு உள்ளது.
6. களப்பிரர் என்பவர் வடுகர்களே (கன்னடர்) என்றும், தமிழ் அரசர்களோடு ஒன்று இணைந்தவர்கள் (அதாவது சங்க காலம் முடிவு பெற்ற பிறகு) என பேராசிரியரும் ஆராய்ச்சியாளருமான பத்மாவதி கூறியுள்ளார்.
7. சிலப்பதிகாரமும் மணி மேகலையும் ஒரே காலத்தில் எழுதப்படவில்லை. பல வருடத்திற்கு முன்பே தமிழ் ஆர்வலர்கள், இவ்விரண்டு பெருங்காப்பியங்களை எழுதியவர்கள் வெவ்வேறு காலத்தில் வாழ்ந்தவர்கள் என்று விளக்கியுள்ளனர்.
களப்பிரரும், களப்பாளரும்
தமிழகத்தின் வடக்கில் வேங்கடப்பகுதியில் வாழ்ந்த களவர் என்னும் இனத்தவரே களப்பாளர் எனச் சிலர் எண்ணுகிறார்கள். ஆனால் இருவரும் வேறு என்று கூறுவோரும் உள்ளனர். அதற்கு அவர்கள் பின்வரும் சான்றுகளையும் காட்டுகின்றனர்.
மொழி
களப்பிரர்களின் மொழிக் கொள்கைகள் பற்றி தெளிவான தகவல்கள் கிடைக்கவில்லை. "அவர்கள் வெளியிட்டுள்ள காசுகளில் ஒரு பக்கத்தில் பிராகிருதமொழியிலும் மறுபக்கம் தமிழிலும் பெயர் பொறித்துள்ளனர் என்பதனால், களப்பிரர்கள் ஒருவகையான பிராகிருதத்தையே தங்களது பரிமாற்ற மொழியாகப் பயன்படுத்தியிருக்கலாம்." அதே வேளை இக்காலத்தில் தமிழ் மொழி தேக்கம் அடையவில்லை என்றாலும் அவர்கள் தமிழுக்கு ஆக்கம் அளித்தாகவும் தெரியவில்லை என்று மயிலை சீனி. வேங்கடசாமி கூறுகிறார்.
இக்காலத்தில் இருந்து கிடைக்கப்பெறும் பெரும்பாலான கல்வெட்டுக்கள் தமிழ் மொழியில் இருப்பதால், அரச மொழியாக தமிழ் இருந்திருக்கலாம் என்று கருத இடமுண்டு. எனினும், களப்பிரர்கள் ஆதரித்த பெளத்த சமய நூல்களும் பிற பல நூல்களும் பாளி மொழியிலேயே பெரும்பாலும் எழுதப்பட்டன.
சமயம்
களப்பிரர்கள் வைதீக எதிர்ப்புச் சமயமாகிய பெளத்த சமயத்தவர்களாக இருந்தார்கள். இதர வைதீக எதிர்ப்புச் சமயமாகிய சைன சமயமும் இக் காலத்தில் தமிழ்நாட்டில் வளர்ச்சி பெற்று இருந்தது. எனினும், இவர்கள் வைதீக சமயங்களை எதிர்த்தார்களா என்பது தொடர்பாக கருத்து வேறுபாடுகள் உண்டு. வரலாற்றாளர் அலைசு ஜஸ்டினா தினகரன் அவர்கள் இந்து சைவர்கள், சைனர் அல்லது பௌத்த சமயத்தினராக இவர்கள் இருந்திருக்கலாம் என்று கூறுகிறார்.
காவேரிப்பட்டிணத்திலிருந்து ஆண்ட பிற்கால களப்பிரர்கள் முருகனை வழிபட்டதாக அறியப்படுகிறது. ஐந்தாம் நூற்றாண்டில் வெளியிடப்பட்ட தங்களது காசுகளில் மயிலில் அமர்ந்த முருகனின் படிமத்தை பொறித்திருந்தார்கள்.
வெளி இணைப்புகள்
பகுப்பு:தமிழ்நாட்டு வரலாறு பகுப்பு:தமிழ்நாட்டு அரச வம்சங்கள் பகுப்பு:இந்திய அரச மரபுகள் பகுப்பு:களப்பிரர்
கண்டர்குலமாணிக்கம் கரிய காளியம்மன் கோயில்
கண்டர்குலமாணிக்கம் கரிய காளியம்மன் கோயில் தமிழ்நாட்டில் சேலம் மாவட்டம், கண்டர்குலமாணிக்கம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஐப்பசி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரைமொன்ட் ஹான்சன்
ரைமொன்ட் ஹான்சன் (Raymond Hanson , பிறப்பு: ஏப்ரல் 12, 1951), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். 1973 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ரைமொன்ட் ஹான்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 27, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1951 பிறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:வாழும் நபர்கள்
இந்திரகண்டி மோகன கிருஷ்ணன்
இந்திரகண்டி மோகன கிருஷ்ணன், தெலுங்கு திரைப்பட இயக்குனர் ஆவார்.
விருதுகள்
நந்தி விருது
இணைப்புகள்
பகுப்பு:தெலுங்குத் திரைப்பட நடிகர்கள் பகுப்பு:சிறந்த நடிகருக்கான நந்தி விருது பெற்றவர்கள் பகுப்பு:இந்தியத் திரைப்பட நடிகர்கள் பகுப்பு:1972 பிறப்புகள் பகுப்பு:வாழும் நபர்கள் பகுப்பு:இந்தியத் திரைப்பட இயக்குநர்கள் பகுப்பு:மேற்கு கோதாவரி மாவட்ட நபர்கள்
வல்லநாடு ஆழிவிளங்கும்பெருமாள் கோயில்
வல்லநாடு ஆழிவிளங்கும்பெருமாள் கோயில் தமிழ்நாட்டில் தூத்துக்குடி மாவட்டம், வல்லநாடு என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் ஏழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பெருமாள், ஸ்ரீதேவி-பூதேவி சன்னதிகளும், கருடன், ஆஞ்சநேயர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி இரண்டு காலப் பூசைகள் நடக்கின்றன.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கொக்கு
கொக்குகள் (Egret) அர்டெயிடே குடும்பத்தினைச் சார்ந்த பறவைகளாகும். ஹெரான்களில் ஒரு வகை கொக்குகள் என்றும் அறியப்படுகின்றன. இவை வெள்ளை அல்லது வெளிர் மஞ்சள் இறகுகளைக் கொண்டன. இனப்பெருக்க காலத்தில் மென்மையான புகைத்திரை (பொதுவாகப் பால் வெள்ளை) போன்ற இறகுகளைக் கொண்டுள்ளன. கொக்குகள் ஹெரான்களிலிருந்து உயிரியல் ரீதியாக வேறுபட்ட குழு அல்ல, அதே கட்டமைப்பைக் கொண்டுள்ளன.
உயிரியல்
இடது|thumb| [[பெரிய கொக்கு, பறக்கும்போது]] இடது|thumb| இந்தியாவின் [[ஆந்திரப் பிரதேசம்|ஆந்திராவின் கொல்லேரு ஏரியில் சாயங்காலத்தில்]] பல கொக்குகள் எக்ரெட்டா அல்லது ஆர்டீயா பேரினத்தினைச் சார்ந்த சிற்றினங்களாக உள்ளன. அவற்றில் கொக்குகளை விட ஹெரான்கள் எனப் பெயரிடப்பட்ட பிற உயிரினங்களும் உள்ளன. ஒரு ஹெரான் மற்றும் ஒரு கொக்குக்கும் இடையிலான வேறுபாடு மிகவும் தெளிவற்றது. மேலும் உயிரியலை விடத் தோற்றத்தைப் பொறுத்தது. "கொக்கு " என்ற வார்த்தை "வெள்ளி ஹெரான்" மற்றும் "தூரிகை" ஆகிய இரண்டையும் குறிக்கும் பிரெஞ்சு வார்த்தையான ஐகிரெட்டிலிருந்து (aigrette) வந்தது. இது இனப்பெருக்க காலத்தில் கொக்கின் முதுகில் காணப்படும் நீண்ட, இழை நீண்ட, இழை இறகுகளைக் குறிக்கிறது ("எக்ரெட்ஸ்" என்றும் அழைக்கப்படுகிறது).
சமீபத்திய ஆண்டுகளில் பல கொக்குகள் ஒரு பேரினத்திலிருந்து மற்றொரு பேரினத்திற்கு மறுவகைப்படுத்தப்பட்டுள்ளன. பெரிய கொக்கு கேசுமெரோடியசு, எக்ரெட்டா அல்லது ஆர்டியா சிற்றினமாக வகைப்பட்டுள்ளது.
ஐரோப்பாவிலும் அமெரிக்காவிலும் தொப்பி தயாரிப்பாளர்கள் அதிக எண்ணிக்கையிலான கொக்கின் இறகுகளைப் பறித்ததால், 19ஆம் மற்றும் 20ஆம் நூற்றாண்டின் முற்பகுதியில், உலகின் சில கொக்கு இனங்கள் இடைவிடா வேட்டையாடுததால்ஆபத்தில் இருந்தன. இதனால் இனப்பெருக்கம் செய்யும் கொக்குகள் உலகம் முழுவதும் பல இடங்களில் கொல்லப்பட்டன.
பசிபிக் ரீஃப் ஹீரோன் (எக்ரெட்டா சாக்ரா), சிவப்பு நிற கொக்கு மற்றும் கரைக் கொக்கு உள்ளிட்ட பல கொக்குகள் இரண்டு தனித்துவமான வண்ணங்களைக் கொண்டுள்ளன. இவற்றில் ஒன்று முற்றிலும் வெள்ளையானது. சிறிய நீல கொக்கு இளம் குஞ்சுகள் முழுவதும் வெண்மையான சிறகுகளைக் கொண்டுள்ளது.
வகைபாட்டியல்
thumb| [[எகிப்து|எகிப்திலிருந்து கொக்கு]]
வாழ்விடம்
உப்பு நீர் மற்றும் நன்னீர் சதுப்புநிலங்களில் கொக்குகள் வாழ்கின்றன.
வெளி இணைப்புகள்
பகுப்பு:கொக்குகள்
குரூகர் வான் வைக்
குரூகர் வான் வைக் (Kruger van Wyk , பிறப்பு: பிப்ரவரி 7 1980, தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 92 முதல்தர துடுப்பாட்டப் போட்டிகளிலும், 109 ஏ-தர துடுப்பாட்டப் போட்டிகளிலும், 44 இருபது20 போட்டிகளிலும் கலந்து கொண்டுள்ளார். 	2000/01 - 2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
குரூகர் வான் வைக் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 16 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1980 பிறப்புகள் பகுப்பு:வாழும் நபர்கள்
திருவிடந்தை
திருவிடந்தை (Thiruvidandai) என்பது தமிழ்நாட்டின், செங்கல்பட்டு மாவட்டத்தில்   அமைந்த ஒரு கிராமம்  ஆகும். இது திருவான்மியூர்க்கு தெற்கே 19 கிலோமீட்டர் தொலைவிலும், கோவளத்தில் இருந்து 4 கிலோமீட்டர் தொலைவில் தமிழ்நாட்டின் கிழக்கு கடற்கரை சாலையில் உள்ளது. இந்த கிராமத்தின் பெயர் நித்தியகல்யாண பெருமாள் கோயிலிருந்து  பெறப்பட்டதாகும்.
இந்தியப் பாதுகாப்புத் துறை கண்காட்சி, 2018
திருவிடந்தை கிராமக் கடற்கரை பகுதியில் இந்தியப் பாதுகாப்புத் துறையின் நான்கு நாள் கண்காட்சி (DefExpo 2018)  11 ஏப்ரல் 2018 முதல் தொடங்கியது. 12 ஏப்ரல் 2018 அன்று இந்தியப் பிரதமர் நரேந்திர மோடி கண்காட்சியை முறைப்படி திறந்து வைத்தார். இக்கண்காட்சியில் 500 இந்தியப் பாதுகாப்புத் தளவாட உற்பத்தி நிறுவனங்களும், 150 வெளிநாட்டு நிறுவனங்களும் கலந்து கொண்டது.
மேற்கோள்கள்
செங்கல்பட்டு மாவட்ட ஊர்களும் நகரங்களும்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
என் ஜீவன் பாடுது
என் ஜீவன் பாடுது (En Jeevan Paduthu) 1988 ஆம் ஆண்டு இயக்குனர் ஆர். சுந்தர்ராஜன் இயக்கத்தில் வெளிவந்த தமிழ்த் திரைப்படம் ஆகும். இதில் கார்த்திக், சரண்யா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 23-சூன்-1988.
பாடல்கள்
இத்திரைப்படத்திற்கு இளையராஜா இசையமைத்தார். பாடல் வரிகளில் எங்கிருந்தோ அழைக்கும் என்ற ஒரு பாடலை இளையராஜாவும், மற்ற அனைத்துப் பாடல்களையும் பஞ்சு அருணாசலமும் இயற்றினர்.
வெளி இணைப்புகள்
பகுப்பு:1988 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ஆர். சுந்தர்ராஜன் இயக்கிய திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:சரண்யா பொன்வண்ணன் நடித்த திரைப்படங்கள்
சஜிபு நோங்மா பன்பா
மெய்தி செரோபா அல்லது சஜிபு செரொபா என்றும் அழைக்கப்படும் சஜிபு நோங்மா பன்பா (Sajibu Nongma Panba), இந்திய மாநிலமான மணிப்பூரில் சனாமஹிச மதத்தைப் பின்பற்றும் மக்களின் சந்திர புத்தாண்டு விழாவாகும். சஜிபு நோங்மா பன்பா என்ற பெயர் மணிப்பூரி சொற்களிலிருந்து உருவானது: சஜிபு - வழக்கமாக ஏப்ரல் மாதத்தில் வரும் மெய்தி சந்திர நாட்காட்டியின் படி என்றும், நோங்மா - ஒரு மாதத்தின் முதல் தேதி என்றும், பன்பா - இருக்க வேண்டும் எனப் பொருள். உண்மையில், இதன் பொருள் சஜிபு மாதத்தின் முதல் நாள் என்பதாகும். இதேபோல், இந்து சந்திர நாட்காட்டியின்படி, சந்திர புத்தாண்டானது கருநாடகம், ஆந்திரா, மகாராட்டிரம் போன்ற பல இந்திய மாநிலங்களில் கொண்டாடப்படுகிறது.
முதல் பிரசாத சடங்கு
மெய்தி மக்கள் திருவிழாவை மிகுந்த ஆரவாரத்துடன் கொண்டாடுகிறார்கள். திருவிழாவின் அதிகாலையில் மெய்தி தெய்வமான இலைனிங்தூ சனாமஹிக்கு பழங்கள், காய்கறிகள், அரிசி மற்றும் பிற சமைக்காத உணவுப் பொருட்களை சடங்கு பிரசாதத்துடன் படைப்பதிலிருந்து அன்றைய நாள் தொடங்குகிறது. தங்கள் குடும்பத்துடன் ஒரு ஆடம்பரமான விருந்தும் நடைபெறுகிறது.
விருந்து தயாரித்தல்
இலைனிங்தோ சனாமஹியிடமிருந்து ஆசீர்வாதம் பெற்ற பிறகு, பிரசாதங்களைப் பயன்படுத்தி பல உணவுகள் தயாரிக்கப்படுகின்றன. பாரம்பரியமாக, ஆண்களே உணவுகளை உருவாக்குகிறார்கள். பெண்கள் பொருட்களை நறுக்கி கழுவ உதவுகிறார்கள்.
இரண்டாவது பிரசாத சடங்கு
விருந்துக்கான உணவுகள் தயாரிக்கப்பட்ட பிறகு, அவை வீட்டைச் சுற்றியுள்ள இரண்டு வெவ்வேறு பாரம்பரிய இடங்களில் சடங்கு முறையில் வழங்கப்படுகின்றன: ஒன்று வீட்டின் முன் வாயிலிலும் மற்றொன்று வீட்டின் பின்புற வாயிலிலும் வைக்கப்படுகின்றன. ஒரு பகுதியை (சுமார் 2x2 அடி) சுத்தம் செய்து மண், பூக்கள் மற்றும் இலைகளால் அலங்கரிப்பதன் மூலம் சடங்கிற்கு முன் இந்த இடங்கள் சிறப்பாக சுத்தப்படுத்தப்பட்டு புனிதப்படுத்தப்படுகின்றன. பாரம்பரியமாக, வீட்டின் மூத்த மகன் இந்த புனிதப்படுத்தப்பட்ட பகுதியில் கும்சனா கும்லிக்லாய் (தங்க ஆண்டின் இறைவன்), இலாம்சென்பா துசென்பா (நிலத்தின் பாதுகாவலர்) மற்றும் இலம்மாபா துமாபா (நிலத்தின் இறைவன்) என்ற மூன்று தெய்வங்களுக்கும் பிரசாதம் வழங்குவார். பிரசாதம் பாரம்பரியமாக வேகவைத்த அரிசி, ஒரு நாணயம், ஒரு மெழுகுவர்த்தி, ஒரு தூபக் குச்சி என ஒற்றைப்படையிலும், பழங்கள், பூக்கள், போன்ற அனைத்தும் ஒரு வாழை இலையில் வைக்கப்படுகின்றன. இந்த சடங்கு காலையில் செய்யப்படுகிறது.
விருந்து
இந்த சடங்கிற்குப் பிறகு, விருந்துக்கு தயாரிக்கப்பட்ட உணவுகள் உறவினர்கள் / அண்டை வீட்டார்களுடன் பரிமாறிக்கொள்ளப்படுகின்றன. இந்த வழக்கம் "மாதேல் லான்பா" என்று அழைக்கப்படுகிறது. அதன் பிறகு விருந்து தொடங்கும். புத்தாண்டு நாளில் அந்த நாளில் நடக்கும் எதுவும் ஆண்டு முழுவதும் நடக்கும் என்று நம்பப்படுகிறது. அதாவது அந்த நாளில் மகிழ்ச்சியாகவும் ஆரோக்கியமாகவும் இருந்தால், ஆண்டு முழுவதும் மகிழ்ச்சியாகவும் ஆரோக்கியமாகவும் இருக்கலாம் என்ற நம்பிக்கையாகும்.
சிங் கோபா: மலை ஏறுதல்
விருந்துக்குப் பிறகு, குடும்ப உறுப்பினர்கள் மலை தெய்வத்திற்கு மரியாதை செலுத்துவதற்காக அருகிலுள்ள ஒரு சிறிய மலையை ஏறுவது மரபு. இது தெய்வீகத்தை அடைய ஆன்மா செல்லும் உயரத்தை குறிக்கிறது. சிங்ஜமீயில் உள்ள "சின்-ந்கா" மற்றும் சிங்மேராங்கில் "சீராவ் சிங்" போன்ற மலையடிவாரங்கள் இந்த மலை ஏறும் சடங்கிற்காக சிறப்பாக தயாரிக்கப்படுகின்றன. மலை ஏறுபவர்களுக்கான பொம்மைக் கடைகள், உணவகங்கள் மற்றும் பலவகையான சிறிய கடைகள் அந்த நாளில் மலையடிவாரத்தில் அமைக்கப்படும். சிங் கோபா பொதுவாக சூரியன் மறையும் முன் மதியம் முதல் மாலை வரை நிகழ்த்தப்படுகிறது.
திருவிழாவிற்கு முன்னர் நிகழ்த்தப்படும் பாரம்பரிய நடவடிக்கைகள்
திருவிழாவிற்கு முன்னர் மெய்தி மக்களின் அனைத்து குடும்பங்களிலும் துப்புரவு நடவடிக்கைகள் காணப்படுகின்றன. அவர்கள் உடைகள், பாத்திரங்கள், அனைத்து வீட்டுப் பொருட்கள், வீட்டைச் சுற்றிலும் பயன்படுத்தப்படாத பொருட்கள் போன்றவை அனைத்தையும் சுத்தம் செய்வார்கள். புதிய ஆண்டில் அணிய புதிய ஆடைகளை வாங்குவதும் பாரம்பரியமானது.
ஒரு திருமணமான பெண் பண்டிகை நாளுக்கு முன்பு தனது தந்தை மற்றும் சகோதரர்களுக்கு ஒரு பரிசை, வழக்கமாக ஒரு துணியை வழங்க வேண்டும் என்பதும் பாரம்பரியமானது.
மேற்கோள்கள்
பகுப்பு:புத்தாண்டுகள் பகுப்பு:இந்தியப் புத்தாண்டுகள் பகுப்பு:ஏப்ரல் சிறப்பு நாட்கள் பகுப்பு:மார்ச் சிறப்பு நாட்கள்
வெள்ளை வயிற்று வால் காகம்
வெள்ளை வயிற்று வால்காகம் (White-bellied treepie)(டென்ட்ரோசிட்டா லுகோகாசுட்ரா) என்பது தென்னிந்தியாவின் காடுகளில் காணப்படும் காகக் குடும்பத்தைச் சேர்ந்த ஒரு பறவையாகும். இவை சில பகுதிகளில் வால் காக்கையுடன் ஒன்றாகக் காணப்படும். ஆனால் இவற்றின் தோற்றம் மற்றும் ஒலி இரண்டிலிருந்தும் வேறுபடுத்துவது எளிது.
விளக்கம்
தலை மற்றும் உடலின் வெண்மை நிறமானது இக்காக்கையினை வால் காக்கையிலிருந்து வேறுபடுத்துவதை எளிதாக்குகிறது. இது அதிக அடர்ந்த காடுகளில் காணப்படுகிறது. ஆனால் வால் காக்கையினை ஒப்பீடும் போது மனித வசிப்பிடத்துடன் குறைவாகவே தொடர்பிலுள்ளது. இதனுடைய நீளம் சுமார் 48 செ. மீ. வரையுள்ளது. கழுத்தின் பின்புறம் வெண்மையாகவும், தொண்டை மற்றும் மார்பகம் கருப்பு நிறமாகவும் காணப்படும். தொடைகள் கறுப்பாகவும், வால் மறைப்புகள் கஷ்கொட்டையாகவும் இருக்கும். மீதமுள்ள அடிப்பகுதி வெண்மையானது. பின்புறம் கஷ்கொட்டை-பழுப்பு நிறத்திலானது. இறக்கை கருப்பு நிறத்துடன் வெள்ளை திட்டுகளுடன் உள்ளது. இரண்டு மைய வால் இறகுகளில் மூன்றில் இரண்டு பங்கு வெள்ளி-சாம்பல் நிறத்திலும், மூன்றாவது முனை கருப்பு நிறத்திலும் இருக்கும். மற்ற வால் இறகுகள் கருப்பு. அலகு கருப்பு நிறத்திலும் கால்கள் சாம்பல்-கருப்பு நிறத்திலும் காணப்படும்.
நடத்தை மற்றும் சூழலியல்
வெள்ளை-வயிற்று வால் காக்கை பழங்கள், விதைகள், தேன், முதுகெலும்பில்லாத விலங்குகள், ஊர்வன, கொறித்துண்ணிகள், கூடு குஞ்சுகள் மற்றும் முட்டைகளை உண்ணும். ஓசை எழுப்பும்போது, பறவை குனிந்து இறக்கைகளைத் தாழ்த்திக் கொள்கிறது. பல பறவைகள் ஒரு மரத்திற்கு வந்து, பருவமழைக்கு முந்தைய இனப்பெருக்க காலத்தில் (முக்கியமாக ஏப்ரல்-மே ஆனால் பிப்ரவரியில் சில கூடுகளில்) மீண்டும் மீண்டும் அழைக்கலாம். கூடு என்பது நடுத்தர அளவிலான மரத்தின் கிளைகளாகும். மூன்று முட்டைகள் வரை இவை இடுகின்றன. முட்டைகள் சாம்பல் நிறத்தில் பச்சை மற்றும் சாம்பல் புள்ளிகளுடன் காணப்படும்.
மேற்கோள்கள்
பகுப்பு:காக்கைகள் பகுப்பு:தென்னிந்தியப் பறவைகள்
ஜேம்ஸ் ஹார்கிரிவ்ஸ்
ஜேம்ஸ் ஹார்கிரிவ்ஸ்  ( James Hargreaves , பிறப்பு: 1859, இறப்பு: ஏப்ரல் 11 1922),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1884-1885 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜேம்ஸ் ஹார்கிரிவ்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 27, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1859 பிறப்புகள் பகுப்பு:1922 இறப்புகள் பகுப்பு:ஹாம்ப்சையர் துடுப்பாட்டக்காரர்கள்
தில்லி கால்பந்து அணி
தில்லி கால்பந்து அணி (Delhi football team) சந்தோசு கோப்பை கால்பந்து போட்டியில் தில்லி நகரத்தைப் பிரதிநிதித்துவப்படுத்தும் ஓர் இந்திய கால்பந்து அணியாகும். சந்தோசு கோப்பை இறுதிப் போட்டி வரை இந்த அணி இரண்டு முறை முன்னேறியுள்ளது. மேலும் 1944-45 ஆம் ஆண்டு காலத்தில் ஒரு முறை மட்டுமே இந்த அணியினர் சந்தோசு கோப்பையை வென்றுள்ளனர்.. மார்ச் 1 முதல் 15 வரை ஜலந்தர் மற்றும் லூதியானாவில் நடைபெற்ற சந்தோசு கோப்பைக்கான 69 ஆவது மூத்தோர் தேசிய கால்பந்து சாம்பியன் பட்டப்போட்டியின் இறுதி சுற்றில் 20 பேர் கொண்ட தில்லி கால்பந்து அணியை அபிசேக் ராவத் வழிநடத்தினார்.
மேற்கோள்கள்
பகுப்பு:இந்தியாவில் காற்பந்து
சுக்குயோமி
சுக்குயோமி என்பவர் ஷிண்டோ மதம் மற்றும் சப்பானிய தொன்மவியலில் கூறப்படும் நிலா கடவுள் ஆவார். சப்பானிய மொழியில் சுக்கு என்றால் நிலா என்றும் யோமி என்றால் பாதாளம் என்றும் பொருள். உணவுக் கடவுள் உகே மோச்சியைக் கொன்றதால் சுக்குயோமி பாதாளத்திற்கு சென்றார். இதுவே அவர் பெயரில் யோமி தோன்றக் காரணமானது.
நிலா கடவுளான சுக்குயோமி இசநாகியின் சுத்தப்படுத்தும் சடங்கின் மூலம் பிறந்தார். இசநாகி தன் வலது கண்ணை கழுவிய போது சுக்குயோமியும் இடது கண்ணைக் கழுவிய போது அமதெரசுவும், மூக்கைக் கழுவிய போது சுசானவோவும் பிறந்தனர்.
ஆரம்பத்தில் சுக்குயோமி தன் உடன்பிறந்தவரான கதிரவ கடவுள் அமதெரசுவுடன் சேரந்து வானத்தை சரிநிகராக ஆண்டு வந்தார். ஒருநாள் அமாதெரசு தன் உயிர்த் தோழியான உணவு கடவுள் உகே மோச்சி அழைத்த விருந்திற்கு தனக்கு பதிலாக சுக்குயோமியை சென்று வருமாறு அனுப்பினார். அங்கு சென்ற சுக்குயோமிக்கு உகே மோச்சியின் உணவு பரிமாறிய விதம் சற்றும் பிடிக்கவில்லை. இதனால் சுக்குயோமி அவரைக் கொன்றார். இதையறிந்து கோபமுற்ற அமாதெரசு இனி சுக்குயோமியின் முகத்தில் விழிக்கவே மாட்டேன் என்று கூறி அவரை விட்டு நிரந்தமாகப் பிரிந்தார். பிறகு சுகுயோமி பாதாளத்திற்குச் சென்றதால் அவரது ஒளி குன்றியது. அமதெரசு காலை நேரத்திலும் சுக்குயோமி இரவு நேரத்திலும் வானத்தை ஆட்சி செய்தனர். இதுவே காலையும் மாலையும் தோன்றக் காரணமானது.
பகுப்பு:சப்பானியக் கடவுள்கள்
கொனிடியம்
கொனிடியம் என்பது பாலிலா இனப்பெருக்கச் செல் அல்லது செல்களின் தொகுப்பாகும் .குறிப்பாக அல்காகளில் காணப்படும்.
மேற்கோள்கள்
பகுப்பு:தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:அல்கா உடற்கூறியல்
அரவிந்த் 2
அரவிந்த் 2, 2013 ஆம் ஆண்டில் வெளியான தெலுங்குத் திரைப்படம். ஏற்கனவே, வெளியான அரவிந்த என்ற திரைப்படத்தின் இரண்டாம் பாகம் இது.
வெளி இணைப்புகள்
பகுப்பு:2013 தெலுங்குத் திரைப்படங்கள்
முத்துக்கள் மூன்று
வெளியிணைப்புகள்
பகுப்பு:1987 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:மனோரமா நடித்த திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:பாண்டியராஜன் நடித்த தமிழ்த் திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:அம்பிகா நடித்த திரைப்படங்கள் பகுப்பு:தேங்காய் சீனிவாசன் நடித்த திரைப்படங்கள் பகுப்பு:டி. ராஜேந்தர் இசையமைத்த திரைப்படங்கள்
கீவ் சண்டை (1941)
கீவ் சண்டை (Battle of Kiev) என்பது இரண்டாம் உலகப் போரின் கிழக்குப் போர்முனையில் சோவியத் ஒன்றியம், நாசி ஜெர்மனி இடையே நடைபெற்ற ஒரு படை மோதல். ஆகஸ்ட் 23 - செப்டம்பர் 26, 2011 காலகட்டத்தில் நடைபெற்ற இச்சண்டை பர்பரோசா நடவடிக்கையின் பகுதியாகும். ஜெர்மனியப் படைகளுக்கு பெருவெற்றியாக முடிந்த இது, போர் வரலாற்றில் மாபெரும் சுற்றிவளைப்புச் சண்டையாகக் கருதப்படுகிறது. சோவியத் போர்வரலாற்றுத் தரவுகளில் இது கீவ் பாதுகாப்பு நடவடிக்கை (Kiev Defensive Operation. Киевская оборонительная операция) என்றழைக்கப்படுகிறது.
மேற்கோள்கள்
பகுப்பு:கிழக்குப் போர்முனை (இரண்டாம் உலகப் போர்)
4-பிரிடோன்
4-பிரிடோன் (4-Pyridone) என்பது C5H5NO என்ற மூலக்கூற்று வாய்ப்பாட்டைக் கொண்ட ஒரு கரிம வேதியியல் சேர்மமாகும். இதுவொரு நிறமற்ற திண்மமாகும். சிறுபான்மை அமைப்பு மாற்றியமான 4-ஐதராக்சிபிரிடினுடன் இச்சேர்மம் சமநிலை கொண்டுள்ளது.
தயாரிப்பு
4-பிரோன் மற்றும் புரோட்டானுடைய கரைப்பான்களில் உள்ள அமீன்களுடன் வினைபுரிந்து 4-பிரிடோன்களும் அதன் வழிப்பெறுதிகளும் தயாரிக்கப்படுகின்றன .
மேற்கோள்கள்
பகுப்பு:4-பிரிடோன்கள்
ஷேட்லி வேன் ஷால்க்வைக்
ஷேட்லி வேன் ஷால்க்வைக் (Shadley van Schalkwyk , பிறப்பு: ஆகத்து 5 1988, தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 23 முதல்தர துடுப்பாட்டப் போட்டிகளிலும், 31 ஏ-தர துடுப்பாட்டப் போட்டிகளிலும், 17 இருபது20 போட்டிகளிலும் கலந்து கொண்டுள்ளார். 	2008/09-2010/11 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1988 பிறப்புகள் பகுப்பு:வாழும் நபர்கள்
அமதெரசு
அமதெரசு என்பவர் சின்டோ மதத்தினர் வழிபடும் ஒரு முக்கிய பெண் கடவுள் ஆவார். இவர் கதிரவனின் கடவுளும் விண்ணகத்தின் கடவுளும் ஆவார். விண்ணகத்தில் ஒளிவீசும் என்ற பொருள் உடைய அமதெரு என்ற சொல்லிலிருந்து அமதெரசு என்ற பெயர் தோன்றியது. இவருடைய முழுப்பெயர் அமதெரசு-ஓமிகாமி. இதற்கு விண்ணகத்தில் ஒளிவீசும் பெரும் மாட்சிமையுள்ள கடவுள் என்று பொருள். கோசிகி மற்றும் நிகோன் சோகி போன்ற சப்பானிய தொன்மவியல் நூல்களின் படி சப்பானிய பேரரசர்கள் அமதெரசுவின் நேரடி வாரிசுகளாகக் கருதப்படுகின்றனர்.
பிறப்பு
கதிரவக் கடவுளான அமதெரசு புயல் மற்றும் கடல் கடவுள் சுசானவோ மற்றும் நிலா கடவுள் சுக்குயோமி ஆகியோரின் உடன்பிறந்தவர் ஆவர். இவர்கள் மூவருமே இசநாகி செய்த சுத்தப்படுத்தும் சடங்கின் மூலம் பிறந்தனர். இசநாகி தன் இடது கண்ணைக் கழுவிய போது அமதெரசுவும், வலது கண்ணை கழுவிய போது சுக்குயோமியும் மூக்கைக் கழுவிய போது சுசானவோவும் பிறந்தனர்.
அமதெரசு மற்றும் சுக்குயோமி
ஆரம்பத்தில் அமதெரசு தன் உடன்பிறந்தவரான சுக்குயோமியுடன் சேரந்து வானத்தை சரிநிகராக ஆண்டு வந்தார். ஒருநாள் அமாதெரசு தன் உயிர்த் தோழியான உணவு கடவுள் உகே மோச்சி அழைத்த விருந்திற்கு தனக்கு பதிலாக சுக்குயோமியை சென்று வருமாறு அனுப்பினார். அங்கு சென்ற சுக்குயோமிக்கு உகே மோச்சியின் உணவு பரிமாறிய விதம் சற்றும் பிடிக்காத்தால் அவரைக் கொன்றார். இதையறிந்து கோபமுற்ற அமாதெரசு இனி சுக்குயோமியின் முகத்தில் விழிக்கவே மாட்டேன் என்று கூறி அவரை விட்டு நிரந்தமாகப் பிரிந்தார். பிறகு சுக்குயோமி பாதாளத்திற்குச் சென்றதால் அவரது ஒளி குன்றியது. அமதெரசு காலை நேரத்திலும் சுக்குயோமி இரவு நேரத்திலும் வானத்தை ஆட்சி செய்தனர். இதுவே காலையும் மாலையும் தோன்றக் காரணமானது.